650 EDUARDUS A BRUNÉR. 
Qvod si, ut suspicor, hoc novum ac repertum 
Munus. dat tibi Sulla litterator , 
Non est mi male, sed bene ac beate. 
Qvod non dispereunt tui labores +). 
Hujus carminis non modo annus, sed ipse dies constat; nam, ut Jungelaus- 
senus et alii perspexerunt, in versu 3: Odissem te odio Vatiniano odium 
dicitur ei simile, qvod nuper Vatinius in Calvum ob causam, de qva comme- 
morat ©. 53, conceperat: non est igitur dubium, qvin scriptum sit c. 14 anno 
54 die 19 Decembris, qvi unus etiamtum Saturnalium fuit. — Sed miror ne- 
minem editorum atqve interpretum ullo modo se percepisse ostendere, Catul- 
lum in c. 38, in qvo de infortunio aliqvo incognito eum loqvi dicunt, ingra- 
vescentem aegrotationem, ut etiam aeger versiculis ludebat, his verbis signi- 
ficare: 
Male est, Cornifici, tuo Catullo, 
Male est, me hercule! ei et laboriose, 
Et magis magis in dies et horas. 
Qvae seqvuntur in eodem poematio, ita interpretor, Cornificium a Catullo ac- 
cusari, qvod amicum domi jacentem non visisset ac ne minima qvidem allo- 
eutione solatus esset, amores Catulli, id est intimam ejus amicitiam (cfr. c. 
30 v. S), ingrato animo sic remuneratus. Carmen aliqvod consolatorium Ca- 
tullum adeo miserabiliter a Cornificio efflagitasse omnes adhuc putaverunt, 
sed poeta, scribens ad poetam **), de hujus verbis desideratis uti poterat com- 
paratione, qvae inest in versu ultimo, licet coram voce respondere amicus 
deberet. Hoc modo omnis in magnam perspicuitatem mutatur obscuritas ho- 
rum versuum: 
Qvem tu, qvod minimum facillimpumque est. 
Qva solatus es allocutione? 
Jrascor fibi. Sic meos amores? 
Paulum quid. lubet. allocutionis , 
Maestius lacrimis Simonideis! 
Haee eum scripsisse existimo, cum, ne sibi mors instaret, jam timeus, tene- 
bras Orci reformidaret florentissima aetate juvenis. Illacrimaverant autem 
*) Aliter interpretatur, sed tamen Catullum morbo implieitum fuisse vidit Teuffelius 1. c. 
**) De Cornificio poeta cfr. Theod. Bergkius in Indieibus leetionum Aeademiae Mar- 
burgensis per semestre aestivum a. MDCCCXLIII. 
